שלומי שוב

שלומי שוב (נולד ב-25 בספטמבר 1971) הוא רואה חשבון, ראש תוכנית חשבונאות וסגן דיקן בית הספר אריסון למנהל עסקים, אוניברסיטת רייכמן (לשעבר המרכז הבינתחומי הרצליה). מומחה בתחום ה-IFRS בישראל, עומד בראש פורום שווי הוגן (Fair Value Forum), ומחבר ספרים בתחום החשבונאות הפיננסית. שלומי שוב נולד בתל אביב. בוגר תואר ראשון בחשבונאות ומנהל עסקים מהמסלול האקדמי המכללה למינהל ובשנת 1998 הוסמך כרואה חשבון על ידי מועצת רואי החשבון בישראל. באותה השנה סיים בהצטיינות לימודי תואר שני M.B.A במנהל עסקים, בבית הספר למנהל עסקים, אוניברסיטת בן-גוריון. כיהן עד שנת 2006 בתפקידי ניהול במשרדי רואי החשבון פאהן קנה ושות', ליובושיץ קסירר ו-KPMG סומך חייקין ושות'. בשנת 2006 הקים את חברת IFRS קונסלטינג בע"מ, המספקת שירותי ייעוץ בתחום IFRS לחברות מדווחות, לרואי חשבון ולגופים ציבוריים. בשנת 1996 החל ללמד במסלול האקדמי המכללה למנהל, בית הספר למנהל עסקים, והפך למרצה בכיר. בשנת 2006 הקים את החוג לחשבונאות באוניברסיטת רייכמן, בה הוא משמש כאחראי אקדמי משותף על קורס דירקטורים ונושאי משרה, ומשנת 2010 משמש כסגן דיקן בבית הספר אריסון למנהל עסקים. כיום משמש שוב גם כאחראי אקדמי של קורסי החשבונאות הפיננסית באוניברסיטה הפתוחה, המחלקה לניהול וכלכלה. ספרו "חשבונאות פיננסית חדשה: IFRS" (המהדורה המעודכנת "חשבונאות פיננסית חדשה: IFRS 2020") זכה בפרס לשכת רואי החשבון‏ והוכר כספר לימוד רשמי בקורסים לחשבונאות פיננסית באוניברסיטה הפתוחה. פעילותו של שוב בתחום הובילה לבחירתו על ידי 50 רואי חשבון בכירים כאחד ממומחי ה-IFRS המובילים בארץ, בסקר שפורסם בעיתון כלכליסט. בהמשך סיפק ראיונות רבים בתחום ה-IFRS בעיתונות הכלכלית ובמסגרת כתבות ופרשנויות, וכן במסגרת טור דעה שבועי שהתפרסם בעיתון דה-מרקר. שוב מכהן כדירקטור חיצוני, חבר ועדת ביקורת, ויו"ר ועדת מאזן וועדת תגמול בחברת אלוני חץ. הוא מכהן גם כדירקטור חיצוני וחבר בוועדה המקצועית של חברת מידרוג. שוב מעורב בפעילות ציבורית רחבת היקף: הוא שימש בעבר כיושב ראש הוועדה לדיווח כספי הלכה למעשה מטעם לשכת רואי החשבון, היה חבר בוועדת היגוי מטעם משרד החינוך וכן לקח חלק כנציג ציבור בוועדה המייעצת למנהל רשות המיסים בנושא הדיבידנד הכפוי. בנוסף, הוא חבר בוועדה לכללי חשבונאות ודיווח של לשכת רואי חשבון בישראל ובוועדה המקצועית של המוסד הישראלי לתקינה בחשבונאות, וכיהן כיו"ר ועדת היגוי לבחינת עתיד מקצוע רואי החשבון. בשנת 2011 ייסד ביחד עם פרופ' אמיר ברנע את פורום שווי הוגן FVF‏ (Fair Value Forum). הפורום תורם לאיכות המידע בשוק ההון ומשפיע על סדר היום הכלכלי, בין היתר באמצעות סיקור דיוניו בתקשורת. ספריו של שוב הפכו לחלק מהספרות המקצועית בתחום החשבונאות בישראל, ומשמשים כמקור מידע לאנשי מקצוע וגופי הרגולציה. משנת 2010 הוכנסו ספרי "חשבונאות פיננסית חדשה: IFRS" לתוכנית הלימוד של האוניברסיטה הפתוחה. (מחבר ראשי) תאוריה חשבונאית (הוצאת המכון למחקרי משפט וכלכלה, מהדורה ראשונה, 2003) תאוריה חשבונאית (הוצאה לאור פלס בע"מ, מהדורה שנייה, 2005) דיווח כספי בישראל – הלכה למעשה, לשכת רואי החשבון בישראל, עורך ראשי (2002–2005) חשבונאות פיננסית חדשה: IFRS, כרכים א' - ב' (2007, הוצאת גלובס) חשבונאות פיננסית חדשה: IFRS 2010, כרכים א' - ג' (2009, הוצאת גלובס) (מחבר משותף) מכשירים הוניים לתגמול עובדים (יוני 2010, הוצאת רונן) IFRS בשטח, אסופת הטור השבועי 2008-2010 (ינואר 2011, הוצאת רונן) IFRS בשטח, אסופת הטור השבועי 2008-2012 (ינואר 2013, הוצאת רונן) חשבונאות פיננסית חדשה: IFRS 2020, כרכים א' - ד' (ינואר 2018) תורת המספרים של עולם העסקים: ניתוח דוחות כספיים והערכות שווי, מהדורה שלישית (מרץ 2021) Fair Value in Accounting: From Theory to Practice (2022) רון פז, ‏ה-IFRS חוגגת 3 שנים בישראל: מה השתנה ומה צפוי לנו?, באתר גלובס, 20 בינואר 2011 שלומי שוב, התקן החשבונאי שעשוי למתן את התייקרות החשמל, באתר TheMarker‏, 30 באוקטובר 2014 מערכת ספונסר, ”חלוקת הדיבידנדים מרווחים על הנייר הייתה מחדל של הרגולציה”, ספונסר שלומי שוב: פרסומים, המרכז הבינתחומי הרצליה טלי חרותי-סובר, "לימודי ראיית החשבון חייבים לפתח חשיבה וגישה ביקורתית כדי להישאר רלוונטיים", באתר TheMarker‏, 23 בפברואר 2015 שלומי שוב ברדיו תל אביב- הרצאה קצרה בנושא "שפת העסקים" אתר IFRS Consulting אתר פורום IVS בישראל דורון אביגד, רואה החשבון שנבחר לעצב את עתיד המקצוע: שכר המתמחים הוא לא הבעיה היחידה, באתר גלובס, 30 באפריל 2022 הדר קנה, יש רואי חשבון שמחים, באתר כלכליסט, 24 במרץ 2009 פורום שווי הוגן רו"ח שלמה שוב, באתר בית ספר אריסון למנהל עסקים חשבונאות פיננסית 2010, גלובס חשבונאות פיננסית מתקדמת, האוניברסיטה הפתוחה אפרת נוימן, קיצור ההתמחות והרחבת הידע: הוועדה שתנסה לפתור את המחסור ברואי חשבון, באתר דה מרקר, ‏07 במרץ 2022 מן העיתונות, הפורום לשווי הוגן